CELEX: 32004D0631
Language: el
Date: 2004-08-13 00:00:00
Title: 2004/631/: 2004/631/ΕΚ:#Απόφαση της Επιτροπής, της 13ης Αυγούστου 2004, σχετικά με μια χρηματοδοτική συνδρομή της Κοινότητας για την εξάλειψη της κλασικής πανώλους των χοίρων στη Σλοβακική Δημοκρατία το 2004 [κοινοποιηθείσα υπό τον αριθμό Ε(2004) 3087]

8.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 287/14
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Αυγούστου 2004
   σχετικά με μια χρηματοδοτική συνδρομή της Κοινότητας για την εξάλειψη της κλασικής πανώλους των χοίρων στη Σλοβακική Δημοκρατία το 2004
   [κοινοποιηθείσα υπό τον αριθμό Ε(2004) 3087]
   (Το κείμενο στη σλοβακική γλώσσα είναι το μόνο αυθεντικό)
   (2004/631/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την πράξη προσχώρησης του 2003 της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 32 παράγραφος 1,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφος 3 και το άρθρο 5 παράγραφος 3,
   Εκτιμώντας τα ακόλουθα:
   
               (1)
            
            
               Το 2004 σημειώθηκαν στη Σλοβακική Δημοκρατία κρούσματα της κλασικής πανώλους των χοίρων. Η εκδήλωση της ασθένειας αυτής αποτελεί σοβαρό κίνδυνο για το κοινοτικό ζωικό κεφάλαιο.
            
         
               (2)
            
            
               Προκειμένου να συμβάλει στην εξάλειψη της ασθένειας το ταχύτερο δυνατόν, η Κοινότητα έχει τη δυνατότητα να συμμετέχει χρηματικά στις επιλέξιμες δαπάνες στις οποίες υποβάλλεται το κράτος μέλος, σύμφωνα με τους όρους που προβλέπονται στην απόφαση 90/424/ΕΟΚ.
            
         
               (3)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (2), τα κτηνιατρικά και φυτοϋγειονομικά μέτρα που αναλαμβάνονται σύμφωνα με τους κοινοτικούς κανόνες χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για τους οικονομικούς ελέγχους ισχύουν τα άρθρα 8 και 9 του εν λόγω κανονισμού.
            
         
               (4)
            
            
               Η καταβολή της χρηματοδοτικής συνδρομής της Κοινότητας εξαρτάται από την υλοποίηση των προγραμματισμένων ενεργειών και τη διαβίβαση εκ μέρους των αρχών όλων των αναγκαίων πληροφοριών εντός ορισμένων προθεσμιών.
            
         
               (5)
            
            
               Στις 29 Μαρτίου 2004 η Σλοβακική Δημοκρατία υπέβαλε επίσημη αίτηση αποζημίωσης για το σύνολο των δαπανών που πραγματοποιήθηκαν στην επικράτειά της.
            
         
               (6)
            
            
               Είναι σκόπιμο να οριστούν οι έννοιες «άμεση και προσήκουσα αποζημίωση των εκτροφέων», οι οποίες αναφέρονται στο άρθρο 3 της απόφασης 90/424/ΕΟΚ, καθώς και οι έννοιες «λογικές πληρωμές» και «δικαιολογημένες πληρωμές» και οι κατηγορίες επιλέξιμων δαπανών που ανήκουν στις «άλλες δαπάνες» που συνδέονται με την υποχρεωτική θανάτωση.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Χορήγηση χρηματοδοτικής συνδρομής της Κοινότητας στη Σλοβακική Δημοκρατία
   Για τους σκοπούς της εξάλειψης της κλασικής πανώλους των χοίρων το 2004, η Σλοβακική Δημοκρατία δύναται να λάβει χρηματοδοτική συνδρομή από την Κοινότητα που να ανέρχεται στο 50 % των δαπανών που πραγματοποίησε για:
   
               α)
            
            
               την άμεση και προσήκουσα αποζημίωση των εκτροφέων που υποχρεώνονται να προβούν σε υποχρεωτική θανάτωση των ζώων τους στο πλαίσιο των μέτρων για την εξάλειψη των εστιών της κλασικής πανώλους των χοίρων, οι οποίες εκδηλώθηκαν το 2003, σύμφωνα με τις διατάξεις του άρθρου 3 παράγραφος 2, πρώτη και έβδομη περίπτωση της απόφασης 90/424/ΕΚ και σύμφωνα με την παρούσα απόφαση·
            
         
               β)
            
            
               τις λειτουργικές δαπάνες που συνδέονται με τη θανάτωση των ζώων, την καταστροφή νεκρών ζώων και προϊόντων, τον καθαρισμό και την απολύμανση των χώρων και τον καθαρισμό και την απολύμανση, ή την καταστροφή, εφόσον απαιτείται, του μολυσμένου εξοπλισμού, υπό τους όρους που προβλέπονται στην πρώτη, δεύτερη και τρίτη περίπτωση του άρθρου 3 παράγραφος 2 της απόφασης 90/424/ΕΟΚ και στην παρούσα απόφαση.
            
         Άρθρο 2
   Ορισμοί
   Στην παρούσα απόφαση ισχύουν οι ακόλουθοι ορισμοί:
   
               α)
            
            
               ως «άμεση και προσήκουσα αποζημίωση» νοείται η καταβολή, εντός 90 ημερών από τη θανάτωση των ζώων, αποζημίωσης η οποία αντιστοιχεί στην αγοραία αξία τους όπως ορίζεται στο άρθρο 3 παράγραφος 1·
            
         
               β)
            
            
               ως «λογικές πληρωμές» νοούνται οι πληρωμές για την αγορά υλικών ή υπηρεσιών σε τιμές ανάλογες με τις αγοραίες τιμές πριν από την εκδήλωση της κλασικής πανώλους των χοίρων·
            
         
               γ)
            
            
               ως «δικαιολογημένες πληρωμές» νοούνται οι πληρωμές για την αγορά υλικών ή υπηρεσιών για τις οποίες αποδεικνύεται η φύση και η άμεση σύνδεση με την υποχρεωτική θανάτωση των ζώων, όπως αναφέρεται στο άρθρο 1 στοιχείο α).
            
         Άρθρο 3
   Επιλέξιμες δαπάνες που καλύπτονται από τη χρηματοδοτική συνδρομή της Κοινότητας
   1.   Το ανώτατο ποσό, ανά ζώο, της αποζημίωσης που καταβάλλεται στους ιδιοκτήτες των ζώων βασίζεται στην αγοραία αξία που είχαν τα ζώα πριν από την πώλησή τους ή τη θανάτωσή τους.
   2.   Εάν οι πληρωμές αποζημιώσεων που καταβάλλει η Σλοβακική Δημοκρατία δυνάμει του άρθρου 1 στοιχείο α) πραγματοποιούνται μετά την προθεσμία των 90 ημερών που ορίζεται στο άρθρο 2 στοιχείο α), τα επιλέξιμα ποσά μειώνονται για τις δαπάνες που πραγματοποιούνται μετά την προθεσμία ως εξής:
   
               —
            
            
               25 % για τις πληρωμές που πραγματοποιούνται από 91 έως 105 ημέρες μετά τη θανάτωση των ζώων,
            
         
               —
            
            
               50 % για τις πληρωμές που πραγματοποιούνται από 106 έως 120 ημέρες μετά τη θανάτωση των ζώων,
            
         
               —
            
            
               75 % για τις πληρωμές που πραγματοποιούνται από 121 έως 135 ημέρες μετά τη θανάτωση των ζώων,
            
         
               —
            
            
               100 % για πληρωμές που πραγματοποιούνται έπειτα από περισσότερες από 135 ημέρες από τη θανάτωση των ζώων.
            
         Ωστόσο, η Επιτροπή θα εφαρμόσει διαφορετική χρονική κλίμακα ή/και μικρότερες μειώσεις ή καμία μείωση, εάν για ορισμένα μέτρα προκύψουν εξαιρετικές συνθήκες διαχείρισης ή εάν η Σλοβακική Δημοκρατία προβάλει άλλες βάσιμες αιτιολογίες.
   3.   Οι δαπάνες που αναφέρονται στο άρθρο 1 στοιχείο β), επιλέξιμες για χρηματοδοτική συνδρομή, μπορούν να είναι μόνον αυτές που παρουσιάζονται στο παράρτημα ΙΙΙ.
   4.   Στον υπολογισμό της χρηματοδοτικής συνδρομής της Κοινότητας δεν περιλαμβάνονται τα ακόλουθα:
   
               α)
            
            
               ο φόρος προστιθέμενης αξίας·
            
         
               β)
            
            
               οι μισθοί των δημοσίων υπαλλήλων·
            
         
               γ)
            
            
               η χρήση δημόσιου υλικού εκτός από αναλώσιμα.
            
         Άρθρο 4
   Προϋποθέσεις για την πληρωμή και παραστατικά
   1.   Η χρηματοδοτική συνδρομή της Κοινότητας προσδιορίζεται σύμφωνα με τη διαδικασία που ορίζεται στο άρθρο 41 της απόφασης 90/424/ΕΟΚ του Συμβουλίου με βάση τα ακόλουθα:
   
               α)
            
            
               αίτηση αποζημίωσης που υποβάλλεται σύμφωνα με τα παραρτήματα Ι και ΙΙ εντός της προθεσμίας που προβλέπεται στην παράγραφο 2·
            
         
               β)
            
            
               αναλυτικά παραστατικά έγγραφα που επιβεβαιώνουν τα στοιχεία που αναγράφονται στην αίτηση η οποία αναφέρεται στο στοιχείο α)·
            
         
               γ)
            
            
               τα πορίσματα των ενδεχόμενων επιτόπιων ελέγχων που διενεργεί η Επιτροπή, όπως προβλέπεται στο άρθρο 5.
            
         Τα έγγραφα που αναφέρονται στο στοιχείο β) καθώς και οι σχετικές εμπορικές πληροφορίες παραμένουν διαθέσιμα για τους επιτόπιους ελέγχους που διενεργεί η Επιτροπή.
   2.   Η αίτηση που αναφέρεται στην παράγραφο 1 στοιχείο α) υποβάλλεται σε ηλεκτρονική μορφή σύμφωνα με τα παραρτήματα Ι και ΙΙ εντός 60 ημερολογιακών ημερών από την ημερομηνία κοινοποίησης της παρούσας απόφασης.
   Αν δεν τηρηθεί η προθεσμία αυτή, η χρηματοδοτική συνδρομή της Κοινότητας μειώνεται κατά 25 % για κάθε μήνα καθυστέρησης.
   Άρθρο 5
   Επιτόπιοι έλεγχοι από την Επιτροπή
   Η Επιτροπή, σε συνεργασία με τις αρμόδιες εθνικές αρχές, μπορεί να διενεργεί επιτόπιους ελέγχους σχετικά με την εφαρμογή των μέτρων εξάλειψης της κλασικής πανώλους των χοίρων και τις σχετικές δαπάνες που πραγματοποιήθηκαν.
   Άρθρο 6
   Αποδέκτης
   Η παρούσα απόφαση απευθύνεται στη Σλοβακική Δημοκρατία.
   
      Βρυξέλλες, 13 Αυγούστου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19· απόφαση όπως τροποποιήθηκε τελευταία από την οδηγία 2003/99/ΕΚ του Ευρωπαϊκού Κοινοβουλίου και του Συμβουλίου (ΕΕ L 325 της 12.12.2003, σ. 31).
   
      (2)  ΕΕ L 160 της 26.6.1999, σ. 103.
   
      ΠΑΡΑΡΤΗΜΑ Ι
      Αίτηση συνδρομής στην αποζημίωση του κόστους για την υποχρεωτική θανάτωση των ζώων
      
                  Εστία αριθ.
               
               
                  Επαφή με την εστία αριθ.
               
               
                  Αριθ. Αναγνώρισης της εκμετάλλευσης
               
               
                  Εκτροφέας
               
               
                  Τόπος της εκμετάλλευσης
               
               
                  Ημερομηνία σφαγής
               
               
                  Μέθοδος καταστροφής
               
               
                  Βάρος τη στιγμή της καταστρο-φής
               
               
                  Αριθμός ζώων ανά κατηγορία
               
               
                  Καταβληθέν ποσόν ανά κατηγορία
               
               
                  Άλλες δαπάνες που καταβλήθηκαν στον εκτροφέα (μη συμπεριλαμβανομένου του ΦΠΑ)
               
               
                  Συνολική αποζημίωση (μη συμπεριλαμβανομένου του ΦΠΑ)
               
               
                  Ημερομηνία πληρωμής
               
            
                  Επώνυμο
               
               
                  Όνομα
               
               
                  Εγκατάσταση επεξεργασίας ζωικών αποβλήτων
               
               
                  Σφαγείο
               
               
                  Άλλη (να διευκρινιστεί)
               
               
                  Θηλυκοί χοίροι
               
               
                  Κάπροι
               
               
                  Χοιρίδια
               
               
                  Χοίροι
               
               
                  Θηλυκοί χοίροι
               
               
                  Κάπροι
               
               
                  Χοιρίδια
               
               
                  Χοίροι
               
            
   
      ΠΑΡΑΡΤΗΜΑ ΙΙ
      Αίτηση όπως αναφέρεται στο άρθρο 4
      
                  «Λοιπές δαπάνες» που πραγματοποιήθηκαν (αν ισχύει) για την εκμετάλλευση αριθ. … ή κατάλογος (εξαιρουμένης της αποζημίωσης για την αξία των ζώων)
               
            
                  Στοιχείο
               
               
                  Ποσό χωρίς το ΦΠΑ
               
            
                  Θανάτωση
               
               
                   
               
            
                  Καταστροφή σφαγίων (μεταφορά και επεξεργασία)
               
               
                   
               
            
                  Καθαρισμός και απολύμανση (μισθοί και προϊόντα)
               
               
                   
               
            
                  Ζωοτροφές (αποζημίωση και καταστροφή)
               
               
                   
               
            
                  Εξοπλισμός (αποζημίωση και καταστροφή)
               
               
                   
               
            
                  ΣΥΝΟΛΟ
               
               
                   
               
            
   
      ΠΑΡΑΡΤΗΜΑ III
      Επιλέξιμες δαπάνες όπως αναφέρονται στο άρθρο 3 παράγραφος 3
      
                  1.
               
               
                  Δαπάνες για την υποχρεωτική θανάτωση των ζώων:
                  
                              α)
                           
                           
                              μισθοί και αμοιβές των εργαζομένων που απασχολούνται για το σκοπό αυτό·
                           
                        
                              β)
                           
                           
                              αναλώσιμα και ειδικός εξοπλισμός που χρησιμοποιείται για τη θανάτωση·
                           
                        
                              γ)
                           
                           
                              προμήθεια υπηρεσιών ή μίσθωση εξοπλισμού για τη μεταφορά των ζώων στον τόπο θανάτωσης.
                           
                        
            
                  2.
               
               
                  Δαπάνες για την καταστροφή των σφαγίων:
                  
                              α)
                           
                           
                              επεξεργασία ζωικών αποβλήτων: προμήθεια υπηρεσιών ή μίσθωση εξοπλισμού για τη μεταφορά των σφαγίων στους χώρους αποθήκευσης και στη μονάδα επεξεργασίας ζωικών αποβλήτων, αποθήκευση των σφαγίων, επεξεργασία των σφαγίων στη μονάδα επεξεργασίας ζωικών αποβλήτων και καταστροφή των αλεύρων·
                           
                        
                              β)
                           
                           
                              ταφή: μισθοί και αμοιβές του προσωπικού που απασχολείται ειδικά για το σκοπό αυτό, προμήθεια υπηρεσιών ή μίσθωση εξοπλισμού για τη μεταφορά και την ταφή των σφαγίων και προϊόντα που χρησιμοποιούνται για την απολύμανση του χώρου ταφής·
                           
                        
                              γ)
                           
                           
                              καύση: μισθοί και αμοιβές του προσωπικού που απασχολείται ειδικά για το σκοπό αυτό, καύσιμα ή άλλα υλικά που χρησιμοποιούνται, προμήθεια υπηρεσιών ή μίσθωση εξοπλισμού για τη μεταφορά των σφαγίων και προϊόντα που χρησιμοποιούνται για την απολύμανση της μονάδας καύσης.
                           
                        
            
                  3.
               
               
                  Δαπάνες για τον καθαρισμό και την απολύμανση των εκμεταλλεύσεων:
                  
                              α)
                           
                           
                              προϊόντα που χρησιμοποιούνται για τον καθαρισμό και την απολύμανση·
                           
                        
                              β)
                           
                           
                              μισθοί και αμοιβές του προσωπικού που απασχολείται ειδικά για το σκοπό αυτό.
                           
                        
            
                  4.
               
               
                  Δαπάνες για την καταστροφή μολυσμένων ζωοτροφών:
                  
                              α)
                           
                           
                              αποζημίωση ίση με την τιμή αγοράς των ζωοτροφών·
                           
                        
                              β)
                           
                           
                              παροχή υπηρεσιών ή μίσθωση εξοπλισμού για τη μεταφορά και την καταστροφή των ζωοτροφών.
                           
                        
            
                  5.
               
               
                  Δαπάνες σχετικές με την αποζημίωση για την καταστροφή του μολυσμένου εξοπλισμού, ίση με την αγοραία τιμή του εξοπλισμού αυτού. Οι δαπάνες αποζημίωσης για την ανοικοδόμηση ή την ανανέωση των κτιρίων της εκμετάλλευσης και οι δαπάνες για την υποδομή δεν είναι επιλέξιμες.